LOANGO, GABON
JAM 6.29
JAM 6.30
Ia pagi di hutan.
Bagi sekumpulan cimpanzi ini,
ia masa untuk bangun tidur
dan melakukan tugasan harian.
Tapi apabila anda tidur di tempat setinggi 40 meter di udara,
ia sesuatu yang agak mencabar.
Upacara pagi ini menjadi kebiasaan
bagi banyak generasi.
Ritma yang didorong oleh salah satu unsur paling misteri di alam semesta.
Masa.
Masa memainkan peranan lebih penting bagi seekor cimpanzi betina.
Celeste berusia pertengahan 30-an,
dan ada jam yang berdetik dalam badannya.
Jam yang ditetapkan sejak 13.8 bilion tahun lalu.
Atom dari Letupan Besar…
dan tenaga,
yang merentas ruang angkasa yang luas.
Semua bahan
bergabung…
untuk mencipta kehidupan baharu.
Dalam rahim Celeste, cimpanzi kecil sedang membentuk.
Dalam masa 150 hari, bayi ini akan bertemu dunia.
Itulah masa yang diambil.
Tanpa masa,
tiada apa di alam semesta akan dilahirkan.
Dari cimpanzi paling muda…
sehingga lohong hitam tertua.
Tapi bagaimana masa bermula?
Adakah segalanya berdepan masa dengan cara yang sama?
Adakah jam alam semesta kita akan berhenti?
JAM KOSMOS
Permulaan hari cimpanzi sama macam permulaan hari kita.
Sarapan.
Hidangan penting, terutamanya jika anda hamil.
Celeste ibu yang berpengalaman.
Anak sulung, Apollo, merupakan jantan dominan dalam kumpulan.
Ia bangun agak malas pada waktu pagi.
Usia setiap cimpanzi berbeza.
Perwatakan setiap cimpanzi berbeza.
Tapi ia makhluk yang patuh pada rutin.
Hidupnya dikawal oleh peredaran masa.
Kita tidak nampak
atau dengar.
Kita tidak boleh mempengaruhi masa.
Namun, setiap degupan jantung, setiap pilihan dan tindakan,
setiap ketidakgiatan merupakan akibat aliran masa yang tidak terhenti.
Ia boleh menjadi cepat atau lambat.
Tapi masa tidak pernah berundur.
Bintang dan planet membentuk, menua dan mati.
Selepas itu, bintang baharu muncul.
Dalam beberapa keajaiban,
objek paling misteri di alam semesta lahir.
Lohong hitam.
Masa merupakan pengalir kosmos.
Tiada apa boleh lari daripada masa.
JAM 9.46
JAM 9.47
Kita ada alat yang boleh menjejak dan mengukur masa,
tapi cimpanzi tiada.
Celeste dan keluarga berpandukan matahari.
Menaik dan melengkung merentasi langit.
Apabila ia bergerak,
cimpanzi bergerak.
Cimpanzi jarang tidur di tempat yang sama dua kali.
Setiap pagi, ia keluar mencari buah-buahan segar.
Bergerak dari satu kawasan ke kawasan lain.
Tapi sekarang, buah paling ranum…
terletak di seberang dataran terbuka.
Apollo dan ahli terkuat memimpin di depan
untuk menjamin keselamatan ahli lain.
Di dataran terbuka,
ia terdedah kepada pemangsa, cimpanzi saingan,
dan matahari yang panas terik.
Ia perlu pantas.
Masa berlalu.
Matahari yang merentasi langit
membentuk unit masa asas cimpanzi.
Dari subuh ke senja, dan subuh semula.
Sehari selama 24 jam.
Tapi sehari bukan satu ukuran masa.
Ia ukuran pergerakan.
Apabila planet berputar pada paksinya,
hutan itu bergerak melalui angkasa pada kelajuan 1,600 kilometer sejam.
Ia mengambil masa 24 jam untuk Bumi buat putaran penuh.
Beri cimpanzi masa 24 jam untuk bergerak.
Dua belas jam terang dan dua belas jam gelap.
Berulang-ulang.
Putaran stabil planet kita yang menetapkan jam induk Bumi.
Ia penjaga masa yang cimpanzi percaya.
Tapi kitaran penting yang kita ambil mudah…
tidak sejagat.
Sebaik saja anda tinggalkan planet kita,
hari sepanjang 24 jam sudah tidak wujud.
Planet terdekat dengan matahari…
ialah planet Utarid.
UTARID
Berbanding planet kita, ia berputar dengan sangat perlahan.
1408 JAM DALAM SEHARI
Jiran kita, Zuhrah berputar dengan lebih perlahan.
Ia ambil masa lebih lama untuk berputar pada paksi
berbanding mengelilingi matahari.
Menjadikan hari Zuhrah lebih panjang daripada tahunnya.
Setiap planet memiliki jangka siang yang unik.
MARIKH 25 JAM DALAM SEHARI
ZUHAL 11 JAM DALAM SEHARI
NEPTUN 17 JAM DALAM SEHARI
Termasuk planet yang jauh melebihi sistem suria kita.
Sejauh 63 tahun cahaya,
mengelilingi bintang muda,
ialah Beta Pictoris B.
Ia berputar dengan sangat pantas.
Ia terbonjol keluar di bahagian tepi.
Ia dunia yang paling pantas berputar yang kita tahu.
Di sini, hanya lapan jam dalam sehari.
8 JAM DALAM SEHARI
Setiap planet di alam semesta kita berputar pada kelajuan tertentu.
Berbilion dunia.
Dengan jam tersendiri
yang berdetik dengan ritma berbeza.
Tapi semuanya bergerak ke depan berdasarkan garis masa kosmos sejagat.
JAM 11.57
JAM 11.58
Di Bumi,
matahari hampir terpacak di atas kepala,
cimpanzi tahu tepat pukul berapa sekarang.
Masa makan tengah hari.
Penyeberangan ke Savanah berlaku tepat pada masanya.
Ia memang beruntung.
Buah beri manis pokok anggur Afrika
baru berbuah beberapa minggu.
Hadiah bermusim yang jarang diberi oleh hutan.
Masa tengah hari merupakan masa sangat produktif.
Haiwan pelbagai saiz menyempurnakan tugasan harian.
Setiap haiwan mengikut masa berbeza.
Bagi makhluk kecil yang hidup pantas, pendek umur,
makan tengah hari ibarat seumur hidup.
Bagi makhluk yang perlahan, hidup lama,
sejam berlalu dengan sekelip mata.
Tapi sama ada anda hidup pantas
atau perlahan,
semua kehidupan di hutan patuh pada 24 jam sehari yang sama.
Ketika dunia terus berputar,
hari berganti hari.
Mengecam nyawa setiap cimpanzi.
Khususnya seekor ini.
Pada usia 15 minggu,
seluruh badan bayi ini muat dalam tangan ibunya.
Untuk ia terbentuk sepenuhnya,
satu turutan peristiwa termasa perlu berlaku.
Selama 130 hari seterusnya,
setiap minit, setiap nanosaat berharga.
Sel baru terpisah dan membesar pada kelajuan dan ketepatan tinggi.
Sekarang,
sel otak membiak pada kadar lebih kurang 15 juta sejam.
Kesemua kita, dari detik pertama kita,
menjalin hubungan biologi mendalam dengan masa.
JAM 17.42
JAM 17.43
Apabila matahari terbenam,
cimpanzi bertukar gear secara naluriah.
Ke mod petang.
Isyarat untuk mencari tempat tidur.
Masa untuk mencari tempat selamat untuk bermalam.
Ia memerlukan katil yang lembut tetapi kukuh.
Tiada salah jika ia dapat katil yang enak.
Ritma setiap hari di hutan
ditentukan oleh posisi matahari di langit.
Tapi deria masa semula jadi cimpanzi
datang dari sesuatu dalam badannya.
Terdapat jam biologi dalam otak cimpanzi.
Neuron bertindak sebagai ayunan buah jam…
dikawal oleh gen yang hidup dan mati.
Kitaran yang berulang setiap 24 jam.
Gen jam ini mencipta ritma sirkadian dalam badan
yang turun dan naik selari dengan putaran planet kita.
Mengawal hormon,
kadar jantung,
dan tahap tenaga.
Sekarang, jam badan cimpanzi menghantar isyarat,
"Masa untuk mengantuk."
Tapi bukan semua boleh terima.
Otak bayi Celeste masih membentuk.
Tanpa jam dalaman tersendiri,
ia bergantung pada hormon ibu untuk mengekalkan rentak.
Tapi bayi tidak sentiasa peka.
Celeste bertuah.
Bayi yang masih perlu membesar,
tertidur akhirnya.
Sementara cimpanzi tidur tinggi di atas pokok,
penghuni hutan lain terjaga.
Jam badan berdetik
dalam sel tumbuhan dan haiwan di seluruh hutan.
Gen jam berkembang dua setengah bilion tahun lalu
dalam sel hidup pertama.
Makhluk yang boleh menjangkakan siang dan malam dikira bertuah.
Apabila kehidupan berkembang,
ia mengikut rentak pergerakan Bumi.
Jadi hari ini,
jam ini wujud dalam hampir setiap makhluk di Bumi.
Walaupun ada makhluk yang lebih suka siang berbanding malam,
semua kehidupan hidup pada rentak yang sama.
Terima kasih kepada jam bersel
yang berdetik dengan putaran Bumi.
JAM 6.32
JAM 6.33
Tatkala semalam menjadi kenangan,
hari baru bermula di hutan
Satu kitaran baru,
tapi tiada jam yang boleh ditetap semula sepenuhnya.
Ada petunjuk tidak ketara di sekeliling hutan yang beri sebab.
Hari ini dan semalam berbeza.
Paling teruk Apollo,
yang bangun dan murung sepanjang hari.
Apabila anginnya tidak baik,
ahli kumpulan lain perlu berdiam diri.
Ia jumpa sasaran untuk melepaskan kemarahan.
Beberapa cimpanzi lebih muda jumpa madu untuk sarapan.
Ia lupa menjemput Apollo untuk makan.
Ia akan tahu bahawa ia tidak patut mencari pasal dengan ahli dominan.
Gigitan dia berbisa.
Nasib baik ia tidak terlalu serius.
Dengan sedikit penjagaan, luka ini akan sembuh.
Tapi luka meninggalkan parut
yang kekal pada badan cimpanzi.
Tanda masa silam yang mendedahkan satu kebenaran sejagat tentang masa.
Masa memiliki arah.
Anda tidak boleh mengundur masa,
anda hanya boleh maju ke hadapan.
Ini anak panah masa,
dan ia meninggalkan parut pada segalanya
di serata Bumi…
JAM 19.45
dan lebih lagi.
Bulan kita penuh dengan parut pertempuran yang menceritakan peristiwa purba.
Termasuk planet lain.
UTARID
Permukaannya merupakan bukti serangan asteroid dan komet.
MARIKH
Mungkin kawah impak paling mengagumkan dalam sistem suria
menjadi milik bulan Zuhal.
MIMAS
Mimas.
Kawah Herschel seluas 130 kilometer.
Benda yang mencipta parut yang luas ini…
hampir menghancurkan bulan.
Mimas merupakan bukti kejadian itu.
Tapi peristiwa ini tidak boleh berpatah balik.
Ia membezakan masa lalu dengan masa kini.
Kawah impak merupakan cap masa
yang menandakan detik unik dalam sejarah.
21 RIBU TAHUN
AMERIKA SYARIKAT
Kita tidak boleh kembali ke masa ia tercipta.
50 RIBU TAHUN
Tapi kita boleh mencantum peristiwa masa lalu
dan melihat semula peristiwa lalu.
142 JUTA TAHUN
Sebelum kawah.
Sebelum planet.
Sebelum bintang.
Kembali ke masa sebelum masa.
13.8 BILION TAHUN
Alam semesta kita memiliki permulaan.
Letupan yang sangat besar…
yang mencipta ruang tiga dimensi
dan masa.
Tapi ruang dan masa tidak terpisah.
Masa sudah sebati dengan alam semesta.
Terikat dengan angkasa sebagai dimensi keempat alam semesta.
Letupan Besar buat jam alam berdetik.
Menarik segalanya ke masa depan.
Ia mencipta anak panah masa.
Dari detik pertama alam semesta kita…
JAM 09.02
JAM 10.32
JAM 12.20
ia membawa kita ke masa depan,
menyebabkan segalanya membesar,
menua,
dan berubah.
Dari kecil hingga dewasa,
kita mengembara kehidupan dalam arah yang sama.
Semakin hari semakin tua.
Semakin tua semakin pintar.
Kenaifan masa muda digantikan dengan pengalaman.
Anak panah masa memimpin kita melalui pelbagai peringkat hidup.
Ia membentuk kita.
Menentukan diri kita.
Dari detik pertama kita,
sehingga detik terakhir.
Cimpanzi jarang hidup melebihi umur 40 tahun.
Tiada makhluk yang abadi.
Semua yang wujud di alam semesta ini memiliki jangka hayat yang terbatas.
Termasuklah alam semesta ini.
Hari ini, galaksi penuh dengan bintang.
Tapi 95 peratus bintang yang akan wujud telah lahir.
Tatkala alam semesta mengembara ke masa depan,
satu demi satu bintang akan berhenti berkelip,
meninggalkan alam semesta untuk berdepan masa depan yang gelap
bertrilion tahun akan datang,
iaitu beribu bilion tahun.
Zaman cahaya bintang
akan disusuli zaman gelap lohong hitam.
Raksasa-raksasa ini memakan saki-baki bintang dan planet yang mati.
Disebabkan itu,
graviti yang semakin meningkat meninggalkan parut pada alam semesta.
Mengganggu ruang dan masa.
Pinggir lohong hitam yang digelar Ufuk Peristiwa,
kawasan dengan graviti yang sangat kuat
yang menyebabkan masa bergerak perlahan, hampir terhenti.
Tapi lohong hitam pun tidak mampu lari dari anak panah masa.
Pada masa akan datang,
apabila tiada bintang atau planet untuk dimakan,
ia akan mula kebuluran.
Perlahan-lahan,
sangat perlahan,
ia akan mengecut.
Apabila ia mati,
tiada siapa tahu perkara yang akan berlaku.
Tapi ia mungkin menjadi pengakhiran alam semesta kita.
Di Bumi, tiada makhluk yang boleh memperlahankan masa.
Salah seekor mak cik Celeste hampir mencapai penghujung hayat.
Ia berundur daripada kumpulan dan bersendirian di hutan.
Dah lama ia hidup.
Tapi hari ini hari terakhirnya.
Tatkala dunia terus berputar,
tubuhnya terbaring kaku.
Tapi masa tidak hanya membawa kita ke penghujung.
Ia mencipta permulaan.
Hari bertukar minggu dan minggu bertukar bulan,
ada perubahan besar bagi seekor cimpanzi istimewa.
Ucap helo kepada Cosmo.
Otak dan anggota badannya telah terbentuk.
Matanya sudah bersedia untuk melihat dunia.
Mustahil untuk mengetahui masa kelahirannya.
Tapi ia boleh lahir pada bila-bila masa.
Sudah lapan bulan ia berada dalam kandungan.
Tapi perjalanannya bermula suatu masa dahulu.
Unsur yang menciptanya datang dari bintang yang mati.
Air yang mengalir dalam tubuhnya datang dari dunia yang jauh.
Tenaga yang menguatkan ototnya datang dari jantung matahari kita.
Tapi terdapat bahan paling misteri.
Ia berdetik sejak 13.8 bilion tahun lalu.
Ia mengumpulkan semua bahan sehingga saat ini.
Di tempat ini.
Di planet ini.
Matahari terbit, pagi menjelang.
Pagi ini pagi yang lebih istimewa.
Selamat datang ke Bumi, Cosmo.
Detik berharga ini tidak akan berulang bagi Celeste,
tapi perjalanan Cosmo baru bermula.
Ia mengambil masa sekitar tiga bulan
untuk jam badannya serentak dengan ritma planet,
setahun sebelum ia boleh berkomunikasi,
dan mungkin 15 tahun sebelum ia membesar sepenuhnya.
Banyak perkara akan berlaku.
Macam Cosmo,
alam semesta kita masih muda
pada permulaan jangka hayat yang tidak terkira panjangnya.
Kita hidup dalam zaman cahaya bintang.
Detik apabila anak panah masa memenuhi alam semesta dengan keindahan…
dan keajaiban.
Tapi ia tempoh masa yang singkat
yang tidak akan berulang dalam sejarah alam semesta.
Tiada siapa boleh memperlahankan masa,
dan kita tidak patut cuba.
Sebab, tanpa masa,
masa kini tidak akan wujud.
Tiada detik di matahari.
Tiada detik, muktamad.
Tanpa masa,
tiada kehidupan.
Seterusnya dalam kisah alam semesta,
musim Bumi.
Macam ibu beruang yang membesarkan anak-anak,
kita berdepan perubahan tahunan planet.
Tapi apa yang mencipta musim Bumi?
Bagaimana ia berkait dengan pembentukan bulan kita?
Mengapa hanya planet kita memiliki persekitaran sesuai untuk makhluk hidup?
Terjemahan sari kata oleh Zarifah Kamarulhisham